## Pravilnik o izmjenama i dopunama Pravilnika o porezu na dohodak

### NN 198/2003 (19.12.2003.), Pravilnik o izmjenama i dopunama Pravilnika o porezu na dohodak

# MINISTARSTVO FINANCIJA

3160

Na
temelju članka 49. Zakona o porezu na dohodak (»Narod­ne novine« broj 127/00,
150/02 i 163/03) donosim

## PRAVILNIK

### O IZMJENAMA I DOPUNAMA PRAVILNIKA O POREZU NA DOHODAK

Članak
1.

(1) U
članku 3. stavak 1. Pravilnika o porezu na dohodak (»Narodne novine« broj
140/03 i 188/03) mijenja se i glasi:

»(1)
Osnovica poreza na dohodak tuzemnog poreznog obveznika je ukupni iznos dohotka
(od nesamostalnog rada, samostalne djelatnosti, imovine i imovinskih prava,
kapitala i od osiguranja), kojega porezni obveznik ostvari u tuzemstvu i u
inozemstvu, uvećan za iznos vraćenog doprinosa iz osnovice za obvezno
mirovinsko osiguranje na temelju generacijske solidarnosti u tekućem poreznom
razdoblju, a koji je u prethodnom poreznom razdoblju obračunan i uplaćen iz
iznosa koji prelazi iznos najviše godišnje osnovice prema članku 77. Zakona o
doprinosima za obvezna osiguranja te umanjen za:

1. iznos plaća novozaposlenih (članak 43. Zakona),

2. iznos nagrada učenicima za vrijeme praktičnog rada
i naukovanja (članak 43. Zakona),

3. iznos izdataka za školovanje i stručno
usavršavanje (članak 43. Zakona),

4. iznos izdataka za istraživanje i razvoj i izdataka
otpisa za dugotrajnu nematerijalnu imovinu (članak 43.a Zakona),

5. preneseni gubitak (članak 28. Zakona), i

6. osobni odbitak (članak 29. i/ili članak 40.
Zakona).«.

(2) U stavku 6. riječi »nakon umanjenja porezne
osnovice za plaće novozaposlenih i za nagrade učenicima i studentima,«
zamjenjuju se riječima »nakon umanjenja dohotka za plaće novozaposlenih,
nagrade učenicima za vrijeme praktičnog rada i naukovanja, izdatke za
školovanje i stručno usavršavanje, izdatke za istraživanje i razvoj i izdatke
otpisa dugotrajne nematerijalne imovine,«,a riječi »iz članka 29. ili«
zamjenjuju se riječima »iz članka 29. i/ili«.

Članak 2.

U članku 4. stavak 2. mijenja se i glasi:

»(2) Oporezivim primicima smatraju se i primici koje
fizičke osobe ostvaruju od osiguravatelja na temelju prijašnjih izravnih uplata
poslodavaca tim osiguravateljima premije osiguranja za dokup dijela doživotne
mirovine. Nisu oporezive premije osiguranja za dokup dijela doživotne mirovine
koje uplaćuju poslodav­ci za svoje zaposlenike u vrijeme njihovog
umirovljenja.«

Stavak 4. mijenja se i glasi:

»(4) U skladu s člankom 6. stavak 2. točke 2.2. i
2.7. Zakona dohodak se ne utvrđuje po osnovi potpora zbog uništenja i oštećenja
imovine fizičkih osoba zbog ratnih događanja i prirodnih nepogoda koje su
utvrđene prema posebnim propisima te ni po osnovi primitaka koje fizičke osobe
ostvaruju darovanjima dobivenim od pravnih i fizičkih osoba za zdravstvene
potrebe, pod propisanim uvjetima i do visine stvarno nastalih izdataka za tu
namjenu.«.

Članak 3.

U članku 10. riječi »premije životnog osiguranja,
dopunskog zdravstvenog« zamjenjuju se riječima »premije životnog osiguranja s
obilježjem štednje, dopunskoga i privatnog zdravstvenoga«.

Članak 4.

U članku 11. stavak 1. riječi »stipendije za redovno
školovanje na srednjim, višim i visokim školama te nagrada učenicima i
studentima« zamjenjuju se riječima »stipendije učenicima i studentima za
redovno školovanje na srednjim, višim i visokim školama te fakultetima te
nagrada učenicima«.

Stavak 5. mijenja se i glasi:

»(5) Primicima od nesamostalnog rada ne smatraju se
primici koje poslodavac omogućuje zaposlenicima u interesu obav­ljanja
djelatnosti poslodavca, a osobito:

1. uređenje i opremanje radnih prostora i prostora za
odmor i prehranu,

2. posebna radna odjeća obilježena nazivom ili znakom
poslodavca,

3. obvezni liječnički pregledi prema posebnim
propisima,

4. sistematski kontrolni liječnički pregledi ako su
omogućeni svim zaposlenicima,

5. školovanje i stručno usavršavanje koje je u svezi
s djelatnosti poslodavca odnosno prijeko potrebno za ostvarivanje prihoda
poslodavca.«.

Iza stavka 5. dodaje se stavak 6. koji glasi:

»(6) Izdacima za školovanje i stručno usavršavanje iz
stavka 5. točke 5. ovoga članka smatraju se iznosi naknada za:

1. školovanje na osnovnim, srednjim, višim, visokim
školama, fakultetima, poslijediplomskom studiju te u postupku za stjecanje
doktorata i to zaračunati od obrazovnih institucija u tuzemstvu i inozemstvu,
naknade za tečajeve, seminare, specijalizacije, konferencije, kongrese i to u
tuzemstvu i inozemstvu,

2. izdaci za nabavu knjiga, udžbenika, priručnika,
skripata i druge literature u papirnatom ili elektroničkom obliku,

3. ako se školovanje i
stručno usavršavanje obavlja izvan mjesta prebivališta ili uobičajenog
boravišta zaposlenika, izdacima za školovanje i stručno usavršavanje smatraju
se i troškovi prijevoza prigodom upućivanja na i povratka sa školovanja i
stručnog usavršavanja i to do visine cijene karata sredstvima javnog prijevoza
i troškovismještaja do visinestvarnih izdataka, a u slučajevima
seminara i savjetovanja dnevnice do visine i pod uvjetima propisanim člankom
12. stavkom 2. točkama 13. i 14. ovoga Pravilnika.«.

Stavak 6. postaje stavak 7.

Članak 5.

U članku 12. stavak 3. riječi »Plaćom se ne smatraju
nagrade učenicima i studentima« zamjenjuju se riječima »Plaćom se ne smatraju
nagrade učenicima«.

U stavku 4. iza riječi »iz stavka 2.« dodaju se
riječi »i 3.«.

Članak 6.

U članku 14. stavak 3. točka 5. mijenja se i glasi:

»5. pri korištenju prijevoznih sredstava – primitak
je iznos u visini 1% nabavne vrijednosti prijevoznih sredstava mjesečno
(uvećano za porez na dodanu vrijednost) odnosno u visini 20% od mjesečne rate
za operativni leasing (uvećano za porez na dodanu vrijednost), bez obzira na
opseg korištenja prijevoznog sredstva u privatne svrhe. Primitak se može
utvrđivati i prema opsegu stvarnog korištenja i to:«.

U točki 5.3. iza riječi »mjesečno« dodaju se riječi
»odnosno u visini 20% iznosa mjesečne rate za operativni leasing,«.

U točki 5.4. iza riječi »mjesečno« dodaju se riječi
»odnosno u visini 20% iznosa mjesečne rate za operativni leasing,«.

U točki 6. iza riječi »stope kamate od 6% godišnje«
dodaju se riječi »(uključujući i porez na dodanu vrijednost)«.

Članak 7.

U članku 21. stavak 5. iza riječi »obračunavati
osobni odbitak svakog posloprimca« dodaju se riječi »te obračunati porez na
dohodak uplaćivati prema mjestu prebivališta ili uobičajenog boravišta koje je
upisano u poreznu karticu svakog posloprimca«.

Članak 8.

U članku 22. stavak 8.
mijenja se i glasi:

»(8) Ako porezni obveznik
nema pravo na osobni odbitak za određeno uzdržavano dijete u stupac 2 obrasca
PK upisuje se određena oznaka toga djeteta, a u stupce 8, 9 i 10 podatke o
poreznom obvezniku (ime i prezime i MBG) koji taj osobni odbitak koristi i
pripadajući postotak osobnog odbitka (kao 100%).«

Članak 9.

U članku 26. stavak 1. točka
1. iza riječi »faktora osobnog odbitka« dodaju se riječi »ili promjenama adrese
prebivališta ili uobičajenog boravišta«.

Članak
10.

U članku 27. stavak 2. iza riječi »postupak stečaja
ili sanacije« dodaju se riječi »ili je zaključen ugovor o nagodbi prema Zakonu
o naplati dospjelih nenaplaćenih poreza, carina, doprinosa i državnih
jamstava«.

Članak 11.

U
članku 28. stavak 3. mijenja se i glasi:

»(3)
Poslodavac nije odgovoran za uplatu poreza na dohodak iz dohotka od
nesamostalnog rada ako zbog netočnih ili nepotpunih podataka o osobnom odbitku
i adresi prebivališta ili uobiča­jenog boravišta, koje je na obrascu PK upisala
nadležna ispostava Porezne uprave, obračuna i uplati manji porez ili porez
pogrešno usmjeri.«.

Članak 12.

U
članku 31. stavci 6. i 7. mijenjaju se i glase:

»(6)
Poslovnim izdacima prema članku 5. stavku 2. ovoga Pravilnika smatraju se sva
dobra koja porezni obveznik izda u svrhu stjecanja, osiguranja i očuvanja
poslovnih primitaka. Pos­lov­nim izdacima smatraju se i izdaci za školovanje i
stručno usavr­šavanje poduzetnika i njegovih zaposlenika u skladu s člankom 11.
stavak 5. točka 5. ovoga Pravilnika, koji umanjuju dohodak ostvaren obavljanjem
samostalnih djelatnosti iz članka 15. stavci 1., 2. i 3. Zakona. Izdaci za
školovanje i stručno usavršavanje mogu pod uvjetima iz članka 11. stavak 6.
ovoga Pravilnika, dodatno umanjiti godišnju osnovicu poreza na dohodak (članak 43.
stavak 6. Zakona).

(7)
Poslovnim izdacima smatra se i otpis dugotrajne imovine. Iznimno od članka 5.
stavka 2. ovoga Pravilnika, izdaci za dugotrajnu imovinu ne utvrđuju se
primjenom načela blagajne, već se ti izdaci raspoređuju kroz vijek trajanja
potrošive odnosno istrošive dugotrajne imovine kao otpis (amortizacija) u
skladu s Pravilnikom o amortizaciji. Izdaci za dugotrajnu imovinu koja služi za
obavljanje djelatnosti iz članka 15. stavci 1., 2. i 3. Zakona utvrđuju se i po
osnovi jednokratnog ili ubrzanog djelomičnog otpisa opreme, objekata te
dugotrajne nematerijalne imovine koja služi za djelatnost istraživanja i
razvoja nabavljene u istom poreznom razdoblju u skladu s člankom 21. stavak 5.
Zakona, ako se ne raspoređuju kroz vijek trajanja te imovine. Smatra se da je
dugotrajna materijalna i nematerijalna imovina koja služi za djelatnost istraživanja
i razvoja nabavljena u trenutku kada je stavljena u uporabu.«.

Iza stavka 10. dodaje se novi stavak 11. koji glasi:

»(11) Poslovnim izdacima smatraju se i izdaci istraživanja
i razvoja iz članka 43a. stavak 5. Zakona, koji se mogu pripisati konkretnom
projektu istraživanja i razvoja, pod uvjetom da porezni obveznik ima svu
potrebnu dokumentaciju za određeni istraživačko razvojni projekt kao što su
godišnji operativni planovi razvoja projekta, projektna dokumentacija, analize
i istraži­vanja te uredna dokumentacija o svim izdacima projekta (ugovori,
računi i ostala obračunska-dokumentacija i dokazi o plaćanju). Izdaci
istraživanja i razvoja dodatno umanjuju dohodak ostvaren obavljanjem samostalne
djelatnosti iz članka 15. stavci 1., 2. i 3. Zakona, a time i poreznu osnovicu
u godišnjem obračunu po podnesenoj poreznoj prijavi. Izdacima za istraživanje i
razvoj koji dodatno umanjuju poreznu osnovicu ne smatraju se izdaci po osnovama
iz članka 43.a stavka 4. Zakona, a pod uvjetima iz propisa o porezu nadobit.«.

Stavci 11., 12., 13., 14., 15., 16., 17. i 18.
postaju stavci 12., 13., 14., 15., 16., 17., 18. i 19.

U stavku 17. riječi »isplate učenicima i studentima
za vrijeme praktičnog rada i naukovanja« zamjenjuju se riječima »isplate
nagrada učenicima za vrijeme praktičnog rada i naukovanja«.

Članak 13.

U članku 34. dodaje se stavak 6. koji glasi:

»(6) Izdaci jednokratnog ili ubrzanoga djelomičnog
otpisa priznaju se za opremu, poslovne objekte i dugotrajnu nematerijalnu
imovinu koja se koristi za djelatnost istraživanja i razvoja u skladu s člankom
21. stavak 5. Zakona. Smatra se da je dugotrajna materijalna i nematerijalna
imovina koja se otpisuje jednokratno ili ubrzano djelomično, nabavljena u
poreznom razdoblju u kojemu je stavljena u uporabu.«.

Članak
14.

U
članku 49. dodaju se stavci 6. i 7. koji glase:

»(6)
Preneseni gubitak iz proteklih poreznih razdoblja odbija se nakon umanjenja za
dodatne olakšice za plaće novozaposlenih, nagrade učenicima za vrijeme
praktičnog rada i naukovanja i izdatke po osnovi školovanja i stručnog
usavršavanja poduzetnika i njegovih zaposlenika iz članka 43. Zakona te
dodatnog umanjenja za izdatke istraživanja i razvoja i izdatke amortizacije za
stečenu nematerijalnu imovinu koja se koristi za djelatnost istraživanja i
razvoja iz članka 43.a Zakona, a prije osobnog odbitka iz članka 29. i/ili iz
članka 40. Zakona.

(7) Po
osnovi dodatnih olakšica za plaće novozaposlenih, nagrade učenicima za vrijeme
praktičnog rada i naukovanja, izdatke za školovanje i stručno usavršavanje,
izdatke za istraživanje i razvoj te za izdatke amortizacije za stečenu
nematerijalnu imovinu za djelatnost istraživanja i razvoja, priznaje se gubitak
odnosno po toj osnovi može se povećati gubitak nastao u tekućem poreznom
razdoblju.«.

Članak
15.

U
članku 51. stavak 2. točka 6. briše se zarez i dodaje točka.

Točka
7. briše se.

Dodaje
se stavak 4. koji glasi:

»(4)
Predujam poreza na dohodak obračunava i uplaćuje Porezna uprava nadležna prema
mjestu prebivališta ili uobiča­jenog boravišta poreznog obveznika i to od
iznosa vraćenog doprinosa za obvezno mirovinsko osiguranje na temelju
generacijske solidarnosti prema posebnom zakonu, a koji je u prethodnom
poreznom razdoblju obračunan, obustavljen i uplaćen iz primitka po osnovi
nesamostalnog rada i primitka od druge samostalne djelatnosti. Predujam se
obračunava i plaća primjenom porezne stope od 45%, bez prava na osobni
odbitak.«.

Članak
16.

U
članku 52. stavak 1. točka 6. briše se.

Točke
7. i 8. postaju točke 6. i 7.

U točki
7. riječi »i stavak 2. točka 7.« brišu se.

Stavci
2. i 3. mijenjaju se i glase:

»(2)
Ako je predujam poreza na dohodak iz iznosa vraćenog doprinosa prema članku 51.
stavak 4. ovog Pravilnika pravilno obračunan, obustavljen i uplaćen smatra se
konačnim godišnjim porezom.

(3)
Porezni obveznik može u godišnju poreznu prijavu unijeti i oblike dohotka iz
stavka 1. ovoga članka i iznos vraćenog doprinosa iz stavka 2. ovoga članka,
osim dohotka od imovine koji se putem predujma poreza konačno oporezuje, a
radi:

1. iskorištenja prava na dio osobnog odbitka iz
članka 29. stavci 1. i 2. i/ili iz članka 40. Zakona, a i prava na dio osobnog
odbitka iz članka 29. stavci od 7. do 14. Zakona,

2. umanjenja porezne osnovice za tekući ili preneseni
gubitak od obavljanja djelatnosti koje se oporezuju kao samostalne djelatnosti
iz članka 15. stavci 1., 2. i 3. Zakona,

3. prava na priznavanje izdataka nastalih obavljanjem
drugih samostalnih djelatnosti iz članka 15. stavak 4. točka 2. Zakona,

4. ravnomjernoga godišnjeg oporezivanja odnosno
izravnanja godišnje porezne osnovice,

5. priznavanja izdataka za uplaćene premije životnog
osiguranja s obilježjem štednje, dopunskoga i privatnog zdravstvenoga i
dobrovoljnog mirovinskoga osiguranja iz članka 9. stavak 7. Zakona,

6. prava na povrat više plaćenog predujma poreza iz
iznosa vraćenog doprinosa za obvezno mirovinsko osiguranje na temelju
generacijske solidarnosti,

7.
prava na umanjenje dohotka po osnovi obavljanja samostalne djelatnosti na
područjima posebne državne skrbi iz članka 41. Zakona,

8.
prava na olakšice iz članka 42. Zakona,

9.
prava na dodatno umanjenje porezne osnovice za olakšice iz članaka 43. i 43.a
Zakona,

10. drugih prava propisanih zakonima.

Dodaju se stavci 4., 5. i 6. koji glase:

(4) Radi iskorištenja prava iz stavka 3. točaka od 1.
do 10. ovoga članka porezni obveznik može u godišnju poreznu prijavu unijeti
dohodak od nesamostalnog rada iz stavka 1. točka 1. ovoga članka, a ne i druge
oblike dohotka iz stavka 1. točke od 2. do 7. i stavka 2. ovoga članka. Ako u
godišnju poreznu prijavu unese određene oblike dohotka iz stavka 1. točke 2.,
3., 6. i 7. i stavka 2. ovoga članka dužan je prijaviti sve oblike ostvarenog
dohotka prema stavku 1. (osim dohotka od imovine) i iznos vraćenog doprinosa
prema stavku 2. ovoga članka, jer se uplaćeni predujmovi poreza po odbitku po
tim osnovama u tom slučaju ne smatraju konačnim godišnjim porezom.

(5) Ne smatraju se konačnim godišnjim porezom plaćeni
predujmovi u slučajevima ostvarenog:

1. dohotka od nesamostalnog rada iz više odnosa po
osnovi nesamostalnog rada istodobno kod više poslodavaca,

2. dohotka od nesamostalnog rada izravno iz
inozemstva, bez posredstva tuzemnog poslodavca,

3. dohotka od nesamostalnog rada uz koji je porezni
obveznik u istom poreznom razdoblju ostvario druge oblike dohotka za koje je
propisana obveza podnošenja godišnje porezne prijave,

4. drugih oblika dohotka iz kojih se prema članku 51.
stavak 2. ovoga Pravilnika predujam poreza plaća po odbitku, a ostvareni su u
inozemstvu.

(6) U slučajevima iz stavka 5. ovoga članka porezni
obveznik je dužan u godišnju poreznu prijavu unijeti i dohodak od nesamostalnog
rada ostvaren u tuzemstvu, ali ne i oblike dohotka ostvarene u istom poreznom
razdoblju u tuzemstvu, iz kojih se prema stavku 1. ovoga članka predujam poreza
po odbitku smatra bezuvjetno konačnim porezom.«.

Članak 17.

 U članku 53.
stavak 3. iza riječi »članku 4. točka 7.« dodaju se riječi »i članku 41.«.

U stavku 5. iza riječi »ostvarile primitke,« dodaju
se riječi»osim primitaka iz članka 9. stavak 4. Zakona o doprinosima za
obvezna osiguranja,«.

Članak
18.

U
članku 56. stavak 3. točka 4. iza riječi »članku 43.« dodaju se riječi »i
članku 43.a«.

Točke
7., 8. i 9. mijenjaju se i glase:

»7. iznos umanjenja zajedničkog dohotka za izdatke
školovanja i stručnog usavršavanja prema članku 43. Zakona,

8. iznos umanjenja zajedničkog dohotka za izdatke
istraži­vanja i razvoja prema članku 43.a Zakona,

9. iznos dohotka od zajedničke djelatnosti nakon
umanjenja prema člancima 43. i 43.a Zakona,«.

Dodaju se točke 10. i 11. koje glase:

»10.
raspodjelu zajedničkog dohotka na supoduzetnike prema postotku udjela svakog
supoduzetnika u zajedničkom dohot­ku, iznosu udjela svakog supoduzetnika u
zajedničkom dohotku, uvećanja i umanjenja udjela u zajedničkom dohotku prema
članku 48. stavci od 6. do 9. ovoga Pravilnika, ukupan iznos dijela zajed­ničkog
dohotka koji pripada svakom supoduzetniku, te matični broj građana svakog
supoduzetnika,

11.
popis priloga uz zajedničku poreznu prijavu.«.

U
stavku 4. točka 2. riječi »stavak 6.« zamjenjuju se riječima»stavak 5.
i 6.«.

Mijenja
se točka 9. i glasi:

»9.
iznos izdataka za školovanje i stručno usavršavanje koji su umanjili poreznu
osnovicu (članak 43. Zakona),«.

Dodaju
se točke 10. i 11. koje glase:

»10.
iznos izdataka za istraživanje i razvoj i iznos izdataka otpisa dugotrajne
nematerijalne imovine koja se koristi za istraživanje i razvoj, a koji su umanjili
poreznu osnovicu (članak 43.a Zakona),

11.
iznos dohotka bez olakšica i umanjenja.«.

Stavak
8. mijenja se i glasi:

»(8)
Opći i posebni dio obrasca Prijave o utvrđenom dohotku od zajedničke
djelatnosti sastavni je dio ovoga Pravilnika.«.

Članak
19.

U članku
59. stavku 2. iza riječi »dohotku od osiguranja i uplaćenom predujmu poreza i
prireza,« dodaju se riječi »iznosu vraćenog doprinosa za obvezno mirovinsko
osiguranje na temelju generacijske solidarnosti i uplaćenom predujmu poreza na
dohodak,«, a iza riječi »umanjenju dohotka za iznos nagrada učeni­cima za
vrijeme praktičnog rada i naukovanja,« dodaju se riječi »umanjenju dohotka za
iznos izdataka za školovanje i stručno usavršavanje, umanjenju dohotka za iznos
izdataka za istraživanje i razvoj,«.«

U stavku 6. točka 2. iza riječi »mjesto i adresa
prebivališta ili uobičajenog boravišta,« dodaju se riječi »oznaka za područja
posebne državne skrbi i druga područja na kojimasupropisane
olakšice,«, riječi »naziv tih organizacija« zamjenjuju se riječima »naziv te
organizacije«**,** a iza riječi »tijekom godine« dodaju se riječi », a ako
se radi o područjimaposebne državne skrbi i drugim područjima na kojima
su propisane olakšice i odgovarajuću oznaku tih područja (kao P1, P2, P3 i
P4)«.

U točki 4.»a i postotak podjele koji pripada
poreznom obvezniku« zamjenjuju se riječima »a i postotak podjele koji pripada
tim fizičkim osobama«.

Točka 6. mijenja se i glasi:

»6. pod III.2. podaci o iznosu dijela osobnog odbitka
prema članku 29. stavci od 7. do 14. Zakona i to za:

2.a. plaćene doprinose za zdravstveno osiguranje u
tuzemstvu,

2.b. plaćene zdravstvene usluge i ortopedska pomagala
u Republici Hrvatskoj,

2.c. za stambene potrebe po osnovi stvarnih izdataka
ili kamata po namjenskim stambenim kreditima ili plaćenoj najamnini,

2.d. za dana darovanja,

2.e. ukupni iznos osobnog odbitka iskazan pod 2.a,
2.b., 2.c. i 2.d.,.«

U točki 11. iza riječi »podaci o« dodaju se riječi»matičnom broju isplatitelja i razdoblju ostvarivanja dohotka,«.

U točki 13. riječi », stvarnim izdacima i« brišu se,
a riječi »prema potvrdama isplatitelja« zamjenjuju se riječima »prema pregledu
primitaka i izdataka i potvrdama isplatitelja«.

U točki 15. iza riječi»iz članka 43.« dodaju
se riječi »i članka 43.a«,a riječi »pod IV.2.a.« zamjenjuju se riječima»pod IV.3.a.«.

U točki 16. iza riječi «i stavak 2. točka 4.« dodaju
se riječi »u vezi sa člankom 18. stavak 13.«.

Točka
18. mijenja se i glasi:

»18. pod IV.4. podaci o matičnom broju odnosno
matičnom broju građana isplatitelja, primitku od kapitala, uplaćenim premijama
osiguranja prema članku 9. stavku 7. Zakona, dohotku i uplaćenom porezu na
dohodak i prirezu,«.

U točki 24. iza riječi »podaci o« dodaju se riječi»matičnom broju isplatitelja,«.

Točke 25., 26., 27., 28., 29., 30., 31., 32., 33., 34.
i 35. mijenjaju se i glase.

»25. pod IV.6. podaci o iznosu povrata doprinosa za
obvezno mirovinsko osiguranje na temelju generacijske solidarnosti i to iznos
primitka, iznos uplaćenih premija osiguranja, iznos dohotka i iznos uplaćenog
predujma poreza na dohodak i prireza,

26. pod IV.7. podaci o dohotku kojeg je tuzemni
porezni obveznik ostvario u poreznom razdoblju u inozemstvu i inozemnom porezu,
bez obzira može li taj dohodak Republika Hrvatska oporezivati ili ne. Mogućnost
oporezivanja odnosno primjene odgovarajuće porezne stope utvrđuje nadležna
ispostava porezne uprave na temelju iskazanih podataka o obliku ostvarenog
primitka i nakon umanjenja za iznos uplaćenih premija osiguranja iz članka 9.
stavka 7. Zakona, iznosu inozemnog dohotka i državi u kojoj je ostvaren, u
skladu s ugovorima o izbjegavanju dvostrukog oporezivanja i međunarodnim
ugovorima. Podaci se popunjavaju prema potvrdama inozemnih isplatitelja i
inozemnih poreznih tijela,

27. pod V. podaci o sveukupnom ostvarenom dohotku i
uplaćenom predujmu poreza i prireza u poreznom razdoblju (kalendarskoj godini)
za koje je godišnja porezna prijava podnesena,

28. pod VI. podaci o umanjenju dohotka od samostalne
djelatnosti iz članka 15. stavci 1., 2. i 3. Zakona i to:

29. pod VI.1. iznos umanjenja dohotka za plaće
novozaposlenih,

30. pod VI.2. iznos umanjenja dohotka za nagrade
učenika na praktičnom radu i naukovanju,

31. pod VI.3. iznos umanjenja dohotka za izdatke za
školovanje i stručno usavršavanje,

32. pod VI.4. iznos umanjenja dohotka za izdatke za
istraživanje i razvoj,

33. pod VI.a. iznos ukupnog umanjenja dohotka,

34. pod VII. podatak o dohotku nakon propisanih
umanjenja i o ukupno uplaćenom predujmu poreza na dohodak i prireza,

35. pod VIII. podatke o
prenesenom gubitku prema godinama njegovog nastanka.«

Dodaju se točke 36., 37. i
38. i glase:

»36. pod IX. popis priloženih
isprava,

37. pod X. napomene poreznog
obveznika,

38. pod XI. – Prilog B –
utvrđivanje godišnjeg poreza i prireza. Ove podatke porezni obveznik može, ali
ne mora popunjavati.«

Stavak 7. mijenja se i glasi:

»(7) U godišnju poreznu
prijavu – Posebni dio upisuju se podaci o iskorištenim poreznim olakšicama i
oslobođenjima, te određenim izdacima i to:

1. pod 1. podatak o iznosu
ukupnog dohotka iskazanog pod VII. Općeg dijela godišnje porezne prijave,

2. pod 2. podatak o iznosu plaća isplaćenih
novozaposlenim osobama za koji je umanjena porezna osnovica (članak 43.
Zakona),

3. pod
3. podatak o iznosu nagrada učenicima za vrijeme praktičnog rada i naukovanja
za koji je umanjena porezna osnovica (članak 43. Zakona),

4. pod 4. podatak o iznosu izdataka za školovanje i
stručno usavršavanje (članak 43. Zakona),

5. pod 5. podatak o iznosu
izdataka za istraživanje i razvoj (članak 43.a Zakona),

6. podatak o iznosu
prenesenog gubitka za koji je umanjenja porezna osnovica (pod VIII. Općeg
dijela godišnje porezne prijave),

7. pod 7. podatak o
neoporezivim primicima po osnovi darovanja koje su primili umjetnici (članak
42. stavak 1. Zakona),

8. pod 8. iznos neoporezivog
dijela umjetničkoga autorskog honorara (članak 42. stavak 2. Zakona),

9. pod 9. iznos uplaćenih
premija životnog osiguranja s obilježjem štednje (članak 9. stavak 7. Zakona),

10. pod 10. iznos uplaćenih
premija dopunskoga i privatnog zdravstvenoga osiguranja (članak 9. stavak 7.
Zakona),

11. pod 11. iznos uplaćenih
premija dobrovoljnoga mirovinskog osiguranja (članak 9. stavak 7. Zakona),

12. pod 12. iznos uvećanih
izdataka otpisa u odnosu na izdatke otpisa prema stopama propisanim Pravilnikom
o amortizaciji (članak 21. stavak 5. i 6. Zakona),

13. pod 13. iznos porezno
priznatih izdataka reprezentacije (članak 22. stavak 1. točka 1. Zakona),

14. pod 14. iznos za koji je
umanjen dohodak ostvaren od samostalnih djelatnosti na područjima posebne državne
skrbi i drugim područjima za koje su propisane olakšice (članak 41. Zakona),

15. pod 15. iznos dohotka bez
olakšica i umanjenja,

16. pod 16. iznos razlike
uvećanoga osobnog odbitka prema članku 40. Zakona u odnosu na osobni odbitak
prema članku 29. stavcima 1. i 2. Zakona,

17. pod 17. iznos dijela
osobnog odbitka za plaćeni doprinos za zdravstveno osiguranje u tuzemstvu
(članak 29. stavcima 7. i 8. Zakona),

18. pod 18. iznos dijela
osobnog odbitka za zdravstvene usluge (članak 29. stavak 9. Zakona),

19. pod 19. iznos dijela
osobnog odbitka za stambene potrebe (članak 29. stavak od 10. do 13. Zakona),

20. pod 20. iznos dijela
osobnog odbitka za dana darovanja (članak 29. stavak 14. Zakona),

21. pod 21. iznos dohotka bez
olakšica i umanjenja,

22. pod 22. iznos manje
uplaćenog poreza i prireza iz primitaka od nesamostalnog rada koje su ostvarili
hrvatski ratni vojni invalidi iz Domovinskog rata (članak 39. Zakona).«.

Stavak
10. mijenja se i glasi:

»(10)
Opći i posebni dio obrasca Prijave poreza na dohodak za –––––– godinu sastavni
je dio ovoga Pravilnika.«.

Članak
20.

 U članku 60. stavku 1. točka 8. riječi
»preslike računa« zamjenjuju se riječima »izvorne račune«.

U točki
9. riječi »građevinskih situacija, računa o obavljenoj isporuci odnosno usluzi,
potvrda«zamjenjuju se riječima »izvorne građevinske situacije, račune o
obavljenoj isporuci odnosno usluzi, potvrde«.

Iza
točke 12. dodaje se točka 13. koja glasi:

»13. za
priznavanje dijela osobnog odbitka po osnovi doprinosa za zdravstveno
osiguranje plaćenih u tuzemstvu prema članku 29. stavci 7. i 8. Zakona,
preslike naloga o uplati doprinosa,«.

Točke
13. i 14. postaju točke 14. i 15.

Članak 21.

U članku 62. stavak 4. riječi »od 9. do 14«
zamjenjuju se riječima »od 7. do 14.«.

U stavku 5. točka 6. riječ »i« briše se i dodaje
zarez.

Iza točke 7. briše se točka, dodaje zarez i točka 8.
koja glasi:

»8. iznosa vraćenih doprinosa za obvezno mirovinsko
osiguranje na temelju generacijske solidarnosti.«.

Članak 22.

U članku 64. stavak 1. riječi »na njihov račun«
zamjenjuju se riječima »na njihov žiro račun«.

U
stavku 2. točka 3. iza riječi »redovnog školovanja,« dodaju se riječi »te osim
stipendija kao potpora, a koje se do propisanog iznosa ne smatraju dohotkom od
nesamostalnog rada,«.

Članak
23.

U
članku 68. stavak 1. iza točke dodaju se riječi »Odredbe članka 11. stavci 5. i
6. i članka 31. stavci 6., 7. i 11. ovoga Pravilnika primjenjuju se i pri
oporezivanju dohotka za 2003. godinu.«.

Članak 24.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 410-01/03-01/1219
Urbroj: 513-07/03-1
Zagreb, 10. prosinca 2003.

Ministar financija
**dr. Mato Crkvenac,** v. r.

if !supportEmptyParas endif

![](dodatni/376019.gif)
![](dodatni/376020.gif)
![](dodatni/376021.gif)
![](dodatni/376022.gif)
![](dodatni/376023.gif)
![](dodatni/376024.gif)
![](dodatni/376025.gif)
![](dodatni/376026.gif)
![](dodatni/376027.gif)
![](dodatni/376028.gif)
![](dodatni/376029.gif)

Pravilnik, NN 198/2003-3160
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)